stanford-oval/wikipedia huggingface dataset:
ורנר מייקל בלומנטל
קריירה > מזכיר האוצר של ארצות הברית

באותה תקופה מינה הנשיא הנבחר החדש ג'ימי קרטר את בלומנטל כמזכיר האוצר, תפקיד בו הוא כיהן מינואר 1977 ועד אוגוסט 1979. בתחילה רצה סיירוס ואנס שבלומנטל יהיה סגנו כאשר הוא מונה כמזכיר המדינה, אך קרטר החליט שהוא מעדיף את בלומנטל כמזכיר האוצר. מינויו של בלומנטל אושר פה אחד בסנאט. ביוני אותה שנה יצא בלומנטל למטה הארגון לשיתוף פעולה ולפיתוח כלכלי (OECD) בפריז לוועידה השנתית שלו, כשהנושא המרכזי על סדר היום נגע לשאלה כיצד מעצמות המערב צריכות לנהל את ההתאוששות האיטית לאחר המיתון העמוק של 1974–1975.
בלומנטל נפגש לראשונה עם קרטר ב-1975, בפגישה של ועד השלישייה ביפן. לאחר מכן הזמין אותו קרטר לביתו ביודעו על כישרונתיו כמנהל עסקי ואיש משא ומתן מצליח, והוא ידע שבלומנטל ייתן לו ייעוץ כלכלי מבוסס. בלומנטל נזכר בימים אלו, "רשימת אנשי העסקים של המפלגה הדמוקרטית אינה ארוכה יותר מדי". בהסכמתו לקבל את התפקיד, ירדה הכנסתו מ-473,000 דולר ל-66,000 דולר לשנה. הוא גם השתעשע מהאירוניה של קריאת כותרת עיתון גרמני, "ברלינאי יהיה מזכיר האוצר החדש של קרטר".
בכל אופן, כמזכיר האוצר הוא מעולם לא נעשה חבר "החוג הפנימי" של קרטר, ותחומי האחריות שלו מעולם לא הובהרו עד תומם, כותב ההיסטוריון ברטון אירה קאופמן. אף על פי שהוא היה ליושב ראש קבוצת המדיניות הכלכלית (EPG) של קרטר, והיה לפקיד המדיניות הכלכלית הבכיר של קרטר, הוא עדיין לא היה יכול למפות את המדיניות הכלכלית או להיות מוכר כדובר הראשי של הממשל בענייני הכלכלה. הוא עמד על כך שהוא יחלוק את התפקיד עם הקרובים יותר אל הנשיא, מה שגרם למבוכה בקרב אלה שצפו במתרחש מבחוץ ולהחלשת יעילותו של בלומנטל.
בלומנטל לקח חלק פעיל במאבק באינפלציה, שעלתה מ-7% בתחילת 1978 ל-11% עד לסתיו של אותה שנה. בקיץ 1979 הגיע שיעור האינפליה ל-14% ושיעור האבטלה בכמה ערים הגיע לכמעט 25%. רוב הנתונים הללו היו קשורים להעלאת מחירי הנפט על ידי אופ"ק. באותה התקופה היה הדולר למטרה לאחת מהספקולציות המוניטריות הגדולות ביותר בהיסטוריה שבוצעה על ידי מדינות כמו גרמניה ויפן, שערך המטבעות שלהן עלה באופן מהיר בהשוואה לדולר.
בפברואר 1979 ייצג בלומנטל את ארצות הברית בביקור הראשון של חבר קבינט אמריקאי בסין בעקבת ההכרה הרשמית של ארצות הברית בממשלתה הקומוניסטית. עד לאותה עת, רוב המומחים האמריקאים לענייני סין מעולם לא ביקרו בה, והאירוע היה כה ראוי לפרסום, עד שעשרים עיתונאים התלוו לבלומנטל ולצוותו. השנים בהן חי בלומנטל בשאנגחאי נחשבו לגורם חשוב בהחלטת ההנהגה הסינית להזמינו לביקור במקום נציג של מחלקת המדינה. מסעו של בלומנטל היה מוצלח, מציין הביוגרף ברנרד כץ. בלומנטל שב לסין בחודש שלאחר מכן לפתיחת שגרירות ארצות הברית שם. הוא הסביר:
הביקור שלנו היה צעד הפתיחה בהתקרבות האיטית והזהירה בין סין לבין ארצות הברית, שהחלה בהיסוס עם הרבה התאמות התחלות בראשית שנות ה-70, והגיעה לשיאה תשע שנים מאוחר יותר עם כינונם מחדש של היחסים הדיפלומטיים המלאים (שבהם נועד לי תפקיד רשמי).
בלומנטל עשה שימוש בחלק מנאומו, חלקו הניכר בסינית, כדי להעביר למנהיגות הסינית את דאגתה של ארצות הברית בנוגע לפלישה הסינית לווייטנאם שבוע קודם לכן. הוא ביקש מהם להסיג את כוחותיהם "מוקדם ככל האפשר", שכן הפלישה נשאה בחובה "סכנה למלחמות רחבות יותר". הסינים התרשמו במיוחד מנאומו של בלומנטל ואף על פי שהשפעת הנאום לא הייתה ידועה, נסוגו הכוחות הסינים שבועות מספר לאחר ביקורו.
ביולי 1979 התווה הנשיא קרטר את הצעדים לטיפול במשבר הכלכלי והאנרגטי של האומה, ובאותה עת הוא ביקש מחברי הקבינט שלו, כולל בלומנטל, להתפטר. 23 אנשי ממשל בכירים נוספים פוטרו גם הם.
קריירה > לאחר התפטרותו

לאחר התפטרותו הצטרף בלומנטל ב-1980 ל"בורוז קורפוריישן" (Burroughs Corporation) כסגן יושב ראש החברה, ושנה לאחר מכן הוא היה ליושב הראש שלה. לאחר מיזוג החברה עם "תאגיד ספרי" (Sperry Corporation) היא הייתה ב-1986 לתאגיד יוניסיס (Unisys), ובלומנטל היה ליושב הראש והמנהל הכללי שלו. הוא המשיך לעבוד ביוניסיס עד 1990, אז התפטר לאחר כמה שנים של הפסדים כדי להיות שותף בלאזרד (Lazard), בנק השקעות בניו יורק. כשעמד לרשותו יותר זמן חופשי, הוא לימד כלכלה בפרינסטון.
ב-2008 נבחר בלומנטל כנציג לוועידת המפלגה הדמוקרטית ותמך במועמדותו של ברק אובמה.
באפריל 2016 היה בלומנטל אחד משמונה מזכירי האוצר לשעבר שקראו לממלכה המאוחדת להישאר חברה באיחוד האירופי לקראת משאל העם של יוני אותה שנה.
המוזיאון היהודי בברלין

ב-1997 היה בלומנטל למנהל המייסד של המוזיאון היהודי בברלין. עבודתו שם החלה בדצמבר אותה שנה, כאשר הוא קיבל על עצמו את הזמנתה של עיריית ברלין להיות הנשיא והמנהל הכללי של המוזיאון. המוזיאון נוסד מלכתחילה ב-1933, אך ב-1938 נסגר על ידי המשטר הנאצי. המוזיאון המשוחזר כולל תצוגות המתעדות אלפיים שנים של ההיסטוריה של יהדות גרמניה, שהייתה טרגית בזמנים מסוימים, כולל השואה, והוא המוזיאון היהודי הגדול ביותר באירופה. בלומנטל המשיך לנהל את המוזיאון עד 2014. השלמת בניית המוזיאון ופתיחתו ב-2001 נזקפו לזכותו של בלומנטל. המיזם משך תשומת לב משמעותית בגרמניה ומחוצה לה. ב-1999 וב-2006 הוענקו לבלומנטל מדליות מטעם ממשלת גרמניה עבור פועלו.
חיים אישיים

מנישואיו הראשונים נולדו לבלומנטל שלוש בנות: אן, ג'יל וג'יין. כיום הוא מתגורר בפרינסטון, ניו ג'רזי עם רעייתו ברברה, שאיתה הוא הביא לעולם בן אחד, מייקל.
הערות שוליים

1 2 3 4 5 6 7 8 9 10  "Michael Blumenthal's Search for Answers Takes Him Full Circle Back to Berlin". Princeton Magazine. Kingston, New Jersey.
1 2 3 4 5 6 7 8 9 10 11 12 13  Clare, Crawford (29 August 1977). "From Nazi Refugee to Treasury Chief: Mike Blumenthal's Next Step May Be Closer to Carter". People Magazine. United States.
↑  Chesnoff, Richard Z. Pack of Thieves, Anchor Books (1999) p. 20
↑  Blumenthal, Michael. From Exile to Washington, The Overlook Press (2015)
1 2  Katz, Bernard S., and Vencill, Daniel. Biographical Dictionary of the United States Secretaries of the Treasury, Greenwood Publishing (1996), p. 25.
↑  Kaufman, Diane, and Kaufman, Scott. Historical Dictionary of the Carter Era, Scarecrow Press (2013) p. 42
↑  Blumenthal, Werner Michael (1956). Labor-management relations in the German steel industry, 1947-54.
1 2  Katz, Bernard S., and Vencill, Daniel. Biographical Dictionary of the United States Secretaries of the Treasury, Greenwood Publishing (1996), p. 26.
1 2  Katz, Bernard S., and Vencill, Daniel. Biographical Dictionary of the United States Secretaries of the Treasury, Greenwood Publishing (1996), p. 27.
↑  Moffit, Michael. World's Money, Simon and Schuster (1983) p. 133
↑  Blumenthal, Michael. From Exile to Washington, The Overlook Press (2015)
↑  Fox Butterfield (February 26, 1979). "Peking Rules Out A Drive For Hanoi". The New York Times. p. 1.
↑  Katz, Bernard S., and Vencill, Daniel. Biographical Dictionary of the United States Secretaries of the Treasury, Greenwood Publishing (1996), p. 29.
↑  "Staying in EU 'best hope' for UK's future say ex-US Treasury secretaries". BBC News. April 20, 2016.
| --- | --- |
בקרת זהויות :  NLI: 987007258984105171  PLWABN: 9812054661805606  BIBSYS: 98051351  CiNii: DA1031650X  GND: 120973391  ISNI: 0000 0001 0938 9452  LCCN: nr91000535  NARA: 10573916  NTA: 068138954  RERO: 02-A005643569  SNAC: w6cr8gz6  SUDOC: 088063585  VIAF: 117508935   WorldCat (עם VIAF): 117508935 
גטו שאנגחאי, 1943
הנשיא ג'ימי קרטר (מימין) בהתייעצות בחדר הסגלגל, 1978. בלומנטל שני משמאל.
ההופעה

ההופעה (מוכר גם כ"ההופעה בהיכל התרבות ת"א") הוא האלבום השביעי של הזמרת-יוצרת שרית חדד. האלבום יצא לאור ב-24 בספטמבר 1999, על ידי חברת התקליטים שבבעלות אבי גואטה. זהו אלבום ההופעה הראשון של שרית חדד והוא הוקלט בהופעה בהיכל התרבות תל אביב.
רקע וכתיבה

בשנת 1999 שרית חדד פרצה עם האלבום כמו סינדרלה, לאור ההצלחה הגדולה של האלבום והפרסום של שרית חדד לקהל הרחב, אבי גואטה החליט ששרית חדד תופיע בהיכל התרבות תל אביב, דבר שהיה נראה מוזר בזמנו מכיוון שהמוזיקה מזרחית לא הייתה פופולרית באותה תקופה. למרות החשש, ההופעה הצליחה מעל המצופה. ההופעה התקיימה ביוני 1999.
בעקבות הצלחה זו, יצאו כ-חודשים מההופעה אלבום, קלטת וידאו, קלטת אודיו ודי וי די. ה-DVD של הופעה זו נחשב כ-DVD הראשון בישראל שיצא מהזמר המזרחי. את האלבום הפיקו חברת אבי גואטה בע"מ בשיתוף הד ארצי.
אלבום זה הוא אלבום כפול הכולל שני דיסקים. באלבום זה יש ביצועים חדשים שבוצעו במיוחד להופעה זו.
אלכסנדר גייטהאוז

| --- | --- |
אין תמונה חופשית
 לידה:  20 במאי 1895 בריטניה בריטניה 
 פטירה:  21 באוגוסט 1964 (בגיל 69) שוודיה שוודיה 
 מדינה:  הממלכה המאוחדת 
 השכלה:  המכללה הצבאית המלכותית בסנדהרסט 
 צאצאים:  Robert Gatehouse 
 השתייכות:  הצבא הבריטי הצבא הבריטי
 תקופת הפעילות:  1914–1947 (כ־33 שנים)
 דרגה:   מייג'ור גנרל
 תפקידים בשירות
 מפקד דיוויזיית השריון ה-1   מפקד דיוויזיית השריון ה-10
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 medal bar  הצלב הצבאי  אות השירות המצוין 
 
אלכסנדר יו גייטהאוז DSO MC (באנגלית: Alexander Hugh Gatehouse;‏ 20 במאי 1895 – 21 באוגוסט 1964) היה קצין בכיר בצבא הבריטי, שפיקד על דיוויזיית השריון ה-10 במהלך המערכה בצפון אפריקה במלחמת העולם השנייה.
ביוגרפיה

הוא התגייס לצבא הבריטי והוסמך כלוטננט משנה בקלעי נורת'מברלנד המלכותי בשנת 1914, עמו נלחם במלחמת העולם הראשונה.
לאחר המלחמה הוא הועבר לקורפוס הטנקים המלכותי (לימים רגימנט הטנקים המלכותי) בשנת 1931, ומונה למפקד מפעל הניסויים בפארנבורו בשנת 1933.
הוא שירת במלחמת העולם השנייה כסגן מפקד חטיבת השריון ה-7 במדבר המערבי משנת 1940, כמפקד חטיבת השריון ה-4 במדבר המערבי משנת 1941 וכמפקד דיוויזיית השריון ה-10 מיוני 1942. לאחר שהוביל את דיוויזיית השריון ה-10 בקרב עלם חלפה בספטמבר 1942 ובקרב אל-עלמיין השני באוקטובר 1942 הוא הועלה לדרגת מייג'ור גנרל, ומונה לממונה על היחסים בוושינגטון די. סי., ובשנת 1944 מונה לנספח צבאי במוסקבה, לפני שפרש בשנת 1947.
משפחתו

בשנת 1920 התחתן עם הלן ויליאמס; נולד להם בן אחד (סר רוברט אלכסנדר גייטהאוס, שופט בבית המשפט העליון בבריטניה).
הערות שוליים

1 2 3  Liddell Hart Centre for Military Archives
↑  Generals.dk
↑  "The 8th Army at El Alamein, October 1942". אורכב מ-המקור ב-14 במאי 2012. נבדק ב-11 בנובמבר 2011. {{cite web}}:  (עזרה)
↑  Heraldry on line
↑    Sir Robert Gatehouse (Obituary), The Telegraph, 8 November 2002
STS-43

STS-43 הייתה המשימה התשיעית של האטלנטיס וה-42 בתוכנית מעבורות החלל של נאס"א ששוגרה ב-2 באוגוסט 1991, ונמשכה קרוב לתשעה ימים. המשימה העיקרית של המשימה הייתה שיגור לוויין התקשורת הרביעי בסדרת לוויני ה-TDRS.
צוות

מפקד: ג'ון בלאהה
טייס: מייקל בייקר
מומחה משימה: שאנון לוסיד
מומחה משימה: דייוויד לואו
מומחה משימה: ג'יימס קרייג אדמסון
תיאור המשימה

המעבורת ניסתה להמריא ב-24 ביולי 1991 AM 10:55:00 אבל היו בעיות מכניות שמנעו את השיגור. בפעם השנייה תכננו לשגר ב-1 באוגוסט 1991 11:01:00 AM אבל שוב היו בעיות מכניות/מזג אוויר והטיסה שוב נדחתה. בפעם השלישית תכננו להמריא למחרת ב-2 באוגוסט 11:02:00 AM והצליחו.
המטען הראשי היה לוויין תקשורת TDRS-5. הוא שוחרר בהצלחה שש שעות לאחר השיגור. רשת תקשורת TDRS הייתה חיונית לאבטחת תקשורת בין מרכז הבקרה לבין מעבורות החלל. בעזרת מערכת Solar Backscatter Ultraviolet בוצע חקר שכבת האוזון.
בהמשך צוות המשיך בביצוע תוכנית ניסויים. בין היתר נבדקה מערכת קירור שהייתה מיועדת לתחנת חלל "פרידום". ב-9 באוגוסט לראשונה נשלח אימייל מהחלל.
במהלך הטיסה התרחשות מספר תקלות בציוד אך הם לא השפיעו על יישום התוכנית.
מעברות נחתה ב-11 באוגוסט 1991 במרכז החלל קנדי.
ראו גם

משימות מעבורות החלל
הערות שוליים

↑  Nasa, סיכום משימות מעבורת החלל, עמ' 67
| משימות מעבורת החלל אטלנטיס |
| --- | --- | --- |
| משימות | STS-51-J • STS-61-B • STS-27 •STS-30 • STS-34 • STS-36 • STS-38 • STS-37 • STS-43 • STS-44 • STS-45  • STS-46 • STS-66 • STS-71 • STS-74 • STS-76 • STS-79 • STS-81 • STS-84 • STS-86 • STS-101 • STS-106 • STS-98 • STS-104 • STS-110 • STS-112 • STS-115 • STS-117 • STS-122 • STS-125 • STS-129 • STS-132 • STS-135 |  |
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
הזקן והים

| --- | --- |

הזקן והים
 מידע כללי
 מאת:  ארנסט המינגוויי 
 שפת המקור:  אנגלית אמריקאית 
 סוגה:  narration, נובלה 
 נושא:  ים 
 מקום התרחשות:  קובה 
 הוצאה
 הוצאה:  צ'ארלס סקריבנר ובניו 
 מקום הוצאה:  ארצות הברית 
 מספר עמודים:  120
 הוצאה בעברית
 הוצאה:  ראו תרגומים לעברית
 פרסים
 פרס פוליצר לסיפורת (1953)  פרס נובל (1954) 
 קישורים חיצוניים
 הספרייה הלאומית:  001226513, 001026130, 001821676, 001821677, 001821675, 001821674, 001821673, 001879708, 001881030, 002486492, 002321207, 002336771, 002291457, 002073462, 002073469, 002621860, 003379295
 
הזקן והים (באנגלית: The Old Man and the Sea) הוא ספר מאת ארנסט המינגוויי המספר את סיפורו של דייג קובני זקן הנאבק להוציא לפועל את הדיג האחרון שלו. כאשר בחכתו נתפס מפרשן ענק, הוא נאבק לשמור עליו. הדייג בספר מייצג את הנאצל באדם, בעוד הדג מייצג את הנאצל בטבע.
על הספר

הספר הוא הנובלה הפופולרית האחרונה של המינגוויי. היא השיבה את הקריירה שלו מכישלון וזיכתה אותו בפרס פוליצר ב-1953 ובפרס נובל לספרות ב-1954.
המאבק המתואר בספר מגלם במשמעותו את המאבק בין המין האנושי לבין איתני הטבע או אולי את המאבק של הסופר המינגוויי עצמו בתחיית יצירותיו והמשך קיומן. לכאורה העלילה פשוטה, אולם סיפורים קטנים המרכיבים אותה יוצרים מתח ותורמים לעניין ולרובד של המשמעויות בעלילה.
מספר סרטים הופקו על סמך הספר. המפורסם ביותר הוא משנת 1958, ובו מככבים ספנסר טרייסי ופליפה פאזוס. הסרט עובד על ידי פטר ויארטל ובוים על ידי ג'ון סטארג'ס, הנרי קינג ופרד צינרמן. הסרט זכה בפרס אוסקר בקטגוריית "המוזיקה הטובה ביותר לסרט דרמה או קומדיה", והיה מועמד בקטגוריות "השחקן הטוב ביותר" ו"צילום הצבע הטוב ביותר".
תרגומים לעברית

יצחק שנהר בשם העט אהוד רבין, עם עובד, 1954
אברהם יבין, עם עובד, 1994
אלון אלטרס, הוצאת ידיעות אחרונות, 2001
לקריאה נוספת

א.ב. יפה, "הזקן והים", המינגוואי ו"הזקן והים", תל אביב: הוצאת גדליהו גפני, תשכ"ו 1966, עמ' 37–51
שמעון זיו, בין המינגוויי לישו: צדו הנסתר של מקור ההשראה, חממה ספרותית, 2013
רות נצר. על גבורה ותבוסה ב'מובי דיק' של מלוויל ו'הזקן והים' של המינגוויי. בתוך: נפש הספרות - מסות על ספרות ושירה במבט יונגיאני, כרמל, 2021
הערות שוליים

↑  באתר לקסיקון הספרות העברית, בהוצאות מאוחרות מופיע בשמו האמיתי
| --- | --- |
בקרת זהויות :  NLI: 987007588284905171  BNE: XX3383723  BnF: cb122159627 (data)  GND: 4099230-5  LCCN: no2012068821  MusicBrainz release group: 001c7315-5f3f-3c8f-8820-60f50a430073  MusicBrainz work: 611898dc-f990-4277-88fe-6bdc78102f2c  NLA: 35186463  NSK: 000395388  SUDOC: 030821118  VIAF: 177763072   WorldCat (עם VIAF): 177763072
סייסמולוגיה

סייסמולוגיה (מיוונית: סייסמוס (σεισμός) – "רעידת אדמה", לוגיה (λογία) – "תורה") הוא תחום מדעי החוקר רעידות אדמה והתפשטות של גלים אלסטיים (סייסמיים) בכדור הארץ ובכוכבי לכת אחרים. התחום כולל גם מחקרים על השפעות סביבתיות הנגרמות בעקבות רעידות אדמה כגון התפרצות גלי צונאמי, ואת המקורות של הרעשים, למשל גורמים געשיים, טקטוניים, אוקייניים, אטמוספיריים ומלאכותיים (כמו פיצוצים).
רישום של רעשי אדמה במהלך זמן נקרא סייסמוגרמה והוא מבוצע באמצעות מכשיר הסייסמוגרף הממוקם בתחנה סייסמוגרפית. בתעשיית הנפט והגז משתמשים בסייסמולוגיה על מנת לזהות סוגי שכבות וסלעים בקרקעית כדור הארץ המעידים על הימצאות מאגרי פחמימנים.
בכוכב הלכת מאדים מתבצעים מחקרים סייסמולוגיים באמצעות הגשושית InSight, החל מסוף נובמבר 2018.
מחקר שפורסם בנובמבר 2024, חשף את החתימה הסייסמית של תנועת כוחות החמאס טרם המתקפה בשבת השחורה ב־7 באוקטובר 2023.
סוגי גלים סייסמיים > גלי לחץ (P waves)

גלי לחץ (או: גלי דחיסה; באנגלית: Pressure waves) הם גלי אורך העוברים באמצעות דחיסה והרחבה בכיוון בו הגל נע כך שכיוון תנודת החלקיק זהה לכיוון התקדמות הגל. אלה הם הגלים הסייסמיים המהירים יותר, והם מסוגלים לנוע הן דרך תווך מוצק והן דרך תווך נוזלי ומהירותם בסלע משתנה בין 4 ק"מ לשנייה בפני השטח ל־15 ק"מ לשנייה במרכז כדור הארץ.
סוגי גלים סייסמיים > גלי גזירה (S waves)

גלי גזירה (באנגלית: Shear waves) נעים בגוף כדור הארץ במסלול דומה לזה של גלי P, אלא שכיוון תנודת החלקיקים ניצב לכיוון התקדמות הגל (גלי רוחב). החשיבות בכיוון התנודה נובע מהעובדה שנוזל אינו יכול להעביר גלי רוחב, ומהירות גלי הגזירה בנוזל מתאפסת. עיקר הנזק לבניינים נגרם מגלי גזירה. גלים אלה איטיים יותר מגלי לחץ לכן הם מופיעים מאוחר יותר בסייסמוגרפה.
סוגי גלים סייסמיים > גלי שטח (surface waves)

גלי שטח הם גלים סייסמיים המוגבלים בתנועתם בקרבה לפני השטח של כדור הארץ. גלים אלה נעים לאט יותר מגלי לחץ וגלי גזירה. עם זאת, העובדה שהם עוברים על פני השטח והאנרגיה שלהם נשארת על פני כדור הארץ הופכת אותם לגלים ההרסניים ביותר ברעידות אדמה.
הערות שוליים

↑  Asaf Inbal, Forensic Seismic Evidence for Precursory Mobilization in Gaza Leading to the October 7 Hamas Attack, The Seismic Record, ‏27 בנובמבר 2024
↑  הפקולטה למדעים מדויקים, האם סייסמולוגיה פורנזית יכולה למנוע את מתקפת הטרור הבאה?, באתר אוניברסיטת תל אביב, ‏26 בנובמבר 2024
| --- | --- |
בקרת זהויות :  NLI: 987007529486905171  BnF: cb11933257q (data)  GND: 4379341-1  LCCN: sh85119634  LNB: 000108268  NARA: 10644832  NDL: 00574861  NKC: ph116120 
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
יחסי הודו–מונגוליה

| יחסי הודו–מונגוליה |
| --- | --- |
הודו: מונגוליה


הודו: מונגוליה
שטח (בקילומטר רבוע)
3,287,263: 1,564,116
אוכלוסייה
1,456,341,691: 3,492,901
תמ"ג (במיליוני דולרים)
3,549,919: 19,872
תמ"ג לנפש (בדולרים)
2,438: 5,689
משטר
רפובליקה סוציאליסטית פדרלית: רפובליקה

יחסי הודו–מונגוליה הם יחסי החוץ בין הודו למונגוליה. היחסים הללו מתפתחים במהירות, עם שיתוף פעולה הודי-מונגולי שהוגבל בעבר לביקורים דיפלומטיים, מתן הלוואות רכות וסיוע פיננסי ושיתופי הפעולה בתחום ה-IT, אך התגברו בשנים האחרונות על ידי ביקורו של נרנדרה מודי בשנת 2015 באולן בטור, שם שני ראשי הממשלה הכריזו על "שותפות אסטרטגית" בין שתי הדמוקרטיות האסיאתיות.
הודו כוננה יחסים דיפלומטיים בדצמבר 1955. הודו הייתה המדינה הראשונה מחוץ לגוש המזרחי שכוננה יחסים דיפלומטיים עם מונגוליה. מאז נחתמו אמנות של ידידות ושיתוף פעולה הדדי בין שתי המדינות בשנים 1973, 1994, 2001 ו-2004.
מונגוליה תומכת במועמדותה של הודו כחברה קבועה במועצת הביטחון של האומות המאוחדות ואילו הודו תמכה בהכללת מונגוליה כחברה מלאה בארגון המדינות הבלתי-מזדהות.
על פי סקר גאלופ משנת 2010, 26% מהמונגולים תומכים בהנהגה ההודית, כאשר 9% מסתייגים ו-66% אינם בטוחים.
לאחר ביקור שרת החוץ ההודית סושמה סוואראג' במונגוליה באפריל 2018, החליטו הודו ומונגוליה להקים מסדרון אווירי שיגביר את הסחר הדו צדדי. כמו כן, בניית בית הזיקוק הראשון במונגוליה אי פעם החלה בשנת 2018 עם סיוע טכני וכלכלי מהודו.
יחסים היסטוריים

קיימת אינטראקציה היסטורית בין הודו למונגוליה במשך למעלה מ-2,700 שנה.
יחסים היסטוריים > סולטנות דלהי

בתקופת סולטנות דלהי, טימור לנג, תקף את הסולטן נאסיר-או דין מחמוד צפונית לדלהי. צבא הסולטן הובס ב-17 בדצמבר 1398. טימור נכנס לדלהי והעיר נבזזה, נהרסה והושארה בהריסות, לאחר שצבאו של טימור הרג ובזז במשך שלושה ימים ולילות. הוא הורה לגרש את כל תושבי העיר למעט הסיידים המלומדים ושאר המוסלמים; 100,000 אסירי מלחמה הומתו ביום אחד.
יחסים היסטוריים > האימפריה המוגולית

בשנת 1526, באבור, מצאצאי טימור לנג וג'ינגיס חאן מעמק פרגנה (אוזבקיסטן של ימינו), עבר את מעבר ח'ייבר והקים את האימפריה המוגולית, אשר כללה את שטחי אפגניסטן, פקיסטן, הודו ובנגלדש של ימינו. עם זאת, בנו הומאיון הובס על ידי הלוחם האפגני שר שאה סורי בשנת 1540, ונסוג לקאבול. לאחר מותו של שר שאה, בנו אסלאם שאה סורי והמלך ההינדי חמו, שניצחו 22 קרבות נגד מורדים אפגניים וכוחות אכבר, התקדמו מפנג'אב לבנגל והקימו שלטון מוסלמי חילוני בצפון הודו מדלהי עד 1556. כוחותיו של אכבר הביסו והרגו את חמו בקרב השני בפניפאט ב-6 בנובמבר 1556.
השושלת המוגולית שלטה ברוב תת היבשת ההודית עד 1600; אולם אחרי 1707 האימפריה איבדה אט אט מכוחה. המוגולים ספגו מכה קשה עקב פלישות האימפריה המראטהית והאימפריה הדוראנית שבגללה השושלת המוגולית הצטמצמה לשליטי בובות בשנת 1757. שרידי השושלת המוגולית הובסו סופית על ידי הבריטים במהלך המרד ההודי בשנת 1857. כשהבריטים השתלטו על שרידי האימפריה המוגולית, הסתיימה השושלת.
יחסים היסטוריים > חילופי תרבות > בודהיזם

הבודהיזם הועבר למונגוליה על ידי מיסיונרים הודים בתקופת הנצרות המוקדמת. כתוצאה מכך, כיום הבודהיסטים מהווים את העדה הדתית הגדולה ביותר במונגוליה.
בודהיסטים נכנסו לשירות האימפריה המונגולית בתחילת המאה ה-13. מנזרים בודהיסטים שהוקמו בקרקורום קיבלו מעמד פטור ממס, אם כי הדת לא קיבלה מעמד רשמי על ידי המונגולים עד מאוחר יותר. כל גרסאות הבודהיזם, כמו הבודהיזם הסיני, הטיבטי וההודי, פרחו, אם כי בסופו של דבר הועדף הבודהיזם הטיבטי ברמה הקיסרית תחת הקיסר מונגקה חאן, שמינה את נאמו מקשמיר לראש כל הנזירים הבודהיסטים.
בנו של אוגדי ואחיו הצעיר של גיאוק, חוטן, הפכו למושל נינגשיה וגאנסו. הוא פתח במסע צבאי לטיבט בפיקודם של הגנרלים ליצ'י ודהורדה, וכוחותיו שרפו מונומנטים טיבטיים כמו מנזר רטינג ומקדש גיאל בשנת 1240. הנסיך קוטון היה משוכנע כי שום כוח בעולם אינו עולה על כוחם של המונגולים. עם זאת, הוא גם האמין שדת נחוצה לטובת החיים הבאים. לפיכך הוא הזמין את סאקיה פנדיטה לשירותו. הנסיך קוטון התרשם מתורתו וידיעותיו של סאקיה פנדיטה, ומאוחר יותר הפך לנסיך הבודהיסטי הידוע הראשון של האימפריה המונגולית.
קובלאי חאן, מייסד שושלת יואן, העדיף גם הוא את הבודהיזם. כבר בשנות ה-40 של המאה ה-13 הוא יצר קשרים עם הנזיר הבודהיסטי של צ'אן הייון, שהפך ליועצו הבודהיסטי. בנו השני של קובלאי, שאותו מינה אחר כך רשמית כיורשו בשושלת יואן, קיבל שם סיני "ז'נג'ין" (מילולית "זהב אמיתי") על ידי הייון. ח'טון צ'אבי השפיע על קובלאי להמיר את דתו לבודהיזם. קובלאי מינה את פגספה למפקד ממלכתי, ומאוחר יותר למפקח קיסרי, והעניק לו כוח על כל הנזירים הבודהיסטים בשטח שושלת יואן. במשך שארית שושלת יואן במונגוליה ובסין, עד להפלת המונגולים בשנת 1368, היו הלאמות הטיבטים אנשי הדת הבודהיסטים המשפיעים ביותר. דרך הכמורה הטיבטית, המסורת הטקסטואלית ההודית הבודהיסטית השפיעה מאוד על חיי הדת באימפריה.
זמנים מודרניים

הודו כוננה יחסים דיפלומטיים רשמיים עם מונגוליה ב-24 בדצמבר 1955 ובכך הפכה למדינה הראשונה מחוץ לגוש הסובייטי שכוננה יחסים דיפלומטיים עם המדינה. מאז התקיימו ביקורים דיפלומטיים רבים ואינטראקציות בין שתי המדינות. הודו נתנה חסות למועמדות מונגוליה לחברות באו"ם בשנת 1961 למרות התנגדות טאיוואן וסין ובשנת 1973, מונגוליה החזירה בתורה למחווה ההודית בכך שהפכה למדינה השנייה אחרי בהוטן שהכירה בבנגלדש כמדינה עצמאית בעקבות שחרור בנגלדש על ידי הכוחות ההודים.
זמנים מודרניים > הצהרה משותפת משנת 1973

הצהרה משותפת הודית-מונגולית פורצת דרך נחתמה בפברואר 1973 במהלך ראש ממשלת מונגוליה יומג'אגין צדנבאל ביקר בהודו.
זמנים מודרניים > חוזה יחסי ידידות ושיתוף פעולה (1994)

אמנה של יחסי ידידות ושיתוף פעולה נחתמה בפברואר 1994 במהלך ביקורו של נשיא מונגוליה דאז פונסלמאגיין אוצ'ירבט בהודו.
בהתאם לסעיפי האמנה, הודו ומונגוליה החליטו לפתח שיתופי פעולה בתחום המסחר והכלכלה, מדע, בריאות, חקלאות, תרבות, חינוך, תקשורת ותיירות. הם גם החליטו לעבוד בשיתוף פעולה הדוק להבטחת ביטחון וריסון פשעים וטרור בינלאומיים.
זמנים מודרניים > 2001–הווה

בינואר 2001 ביקר נשיא מונגוליה נצגין באגאבנדי בהודו. במהלך ביקור זה הונפקה הצהרה משותפת ונחתמה סדרה של שישה הסכמים עיקריים במטרה לקדם שיתוף פעולה בתחומי טכנולוגיית המידע, קידום השקעות והגנה וסיוע משפטי הדדי בעניינים אזרחיים, פליליים ומסחריים. מונגוליה העבירה את תמיכתה בהצעתה של הודו להיות חברה קבועה במועצת הביטחון של האו"ם והעידה גם על תמיכתה במאמצי השלום של הודו עם פקיסטן.
ראש ממשלת מונגוליה, נמברין אנחבאיאר, ביקר בהודו בינואר 2004. במהלך ביקור זה נחתמו שלושה הסכמים במטרה לקדם שיתוף פעולה הדדי בתחומי בריאות בעלי חיים, חלב, מדעי החלל והביוטכנולוגיה.
הודו הציעה הלוואה רכה בסך 25 מיליון דולר לשיפור התשתית שלה. במהלך הביקור הזה הוגשו ההצעות למרכז עתאל ביהארי וג'פאיי למצוינות בטכנולוגיית מידע וטכנולוגיית תקשורת בבירת מונגוליה אולן בטור. הקרן של מרכז ה-IT הונחה על ידי ראש ממשלת הודו נרנדרה מודי ב-17 במאי 2015. בעיר ההיסטורית בודה גאיה הוקם מנזר בודהיסטי המונהג על ידי מונגוליה ואבן היסוד שלו הונחה על ידי אנשבייר.
היחסים בין המדינות הולכים וגדלים מאז הוחלט להעלות את הקשרים ל"רמה חדשה של שותפות" במהלך ביקורו של נשיא מונגוליה אנחבאיאר בהודו. הודו מספקת שיתוף פעולה טכני וכלכלי למונגוליה בתחומי ההשכלה הגבוהה, חקלאות, טכנולוגיית מידע ותקשורת ופיתוח משאבי אנוש. ראש ממשלת הודו נרנדרה מודי ביקר במונגוליה ב-16 במאי 2015, שם נאם גם בפרלמנט. הוא גם העביר ציוד Bhabhatron למרכז הלאומי לסרטן בבירת מונגוליה אולן בטור. יתר על כן, במהלך ביקורו של ראש הממשלה נרנדרה מודי במאי 2015, הורחב קו אשראי של מיליארד דולר למונגוליה, לצורך פיתוח תשתיות, בין תחומים רבים אחרים.
סרטי בוליווד פופולריים במונגוליה, שם ניתן לראות בשווקים המקומיים פוסטרים של שחקנים הודים כמו אמיטאב באצ'אן, אקשאיי קומאר, מדהורי דיקסיט ווידיה באלן.
בתחילת שנת 2021 הגבירה הודו את חלוקת החיסון נגד COVID-19 למספר מדינות, כולל מונגוליה, כדי להקל על חלק מהעיכובים של ארגון הבריאות העולמי. הודו תרמה 13 קופסאות (150,000 מנות) של חיסון נגד COVID-19 למונגוליה, מה שהופך אותה לאחת מ-25 המדינות הראשונות שקיבלו את החיסון מהודו. במהלך טקס התרומה ציין שגריר הודו, את חשיבותה של מונגוליה למדיניות החוק במזרח הודו כשותף אסטרטגי וכ"שכן רוחני".
קרב כרכמיש

קרב כרכמיש הוא קרב שהתרחש בעיר כרכמיש שבגבול הפרת הצפוני (טורקיה של היום) בסביבות שנת 605 לפנה"ס בין צבאות בבל, בפיקודו של נבוכדנצר השני, לבין מצרים העתיקה ואשור, בהנהגת פרעה נכו השני. הקרב היה אחד הקרבות המכריעים של המזרח התיכון העתיק, והוא הסתיים בניצחון בבלי, אשר סלל את הדרך להקמת האימפריה הנאו-בבלית. הקרב מוזכר מספר פעמים בתנ"ך, בין היתר בהקשר של קרב מגידו.